संयुक्त राष्ट्र आर्थिक एवं सामाजिक परिषद का सदस्य बना भारत  
संयुक्त राष्ट्र आर्थिक एवं सामाजिक परिषद के नए सदस्य के रूप में भारत को सोमवार को चुन लिया गया।
संयुक्त राष्ट्र आर्थिक एवं सामाजिक परिषद (एसीओएसओसी) के नए सदस्य के रूप में भारत को सोमवार को चुन लिया गया। भारत के अलावा 17 अन्य नए देशों को इसमें शामिल किय गया है।  समाचार एजेंसी सिन्हुआ के मुताबिक एसीओएसओसी में शामिल होने वाले नए सदस्यों में भारत के अलावा बेलारुस, ब्राजील, बर्किना फासो, क्यूबा, डोमीनिकन रिपब्लिक, अल सल्वाडोर, इथोपिया, फ्रांस, जर्मनी, इंडोनेशिया, आयरलैंड, जापा, लीबिया, नाइजीरिया, स्पेन और तुर्की शामिल हैं।  परिषद में शामिल किए गए ये नए सदस्य एक जनवरी 2012 से तीन साल का अपना कार्यकाल शुरू करेंगे।  एसीओएसओसी संयुक्त राष्ट्र में अर्थिक और सामिाजिक कार्यो से जुड़ी संस्था के रूप में काम करती है। इससे जुड़े सदस्य नीतिगत मामलों और उसकी सिफारिशों पर चर्चा करते हैं। उल्लेखनीय है कि एसीओएसओसी परिषद में 54 देश शामिल हैं।